Også i 2008 skal sportspsykologisk konsulent Martin Langagergaard hjælpe AaB truppen, både på sidelinien og udenfor banen. Martin Langagergaard er indehaver af Learn2improve, som også løser opgaver for Dansk Atletik Forbund, Dansk Golf Union, Dansk Svømmeunion, Ikast/Bording Elitehåndbold og Det danske Jægerkorps. Sportsdirektør Lynge Jakobsen er glad for det fortsatte samarbejde. - Vi valgte at tilknytte en mentaltræner på et tidspunkt, hvor det i forvejen gik godt. Dét må vi sige har været en succes. Vi har sammen med Martin Langagergaard oparbejdet et rigtigt godt samarbejde på alle niveauer, og Martin er blevet et vigtigt tandhjul i det maskineri, der skal spille sammen så optimalt som muligt - både på og uden for banen, forklarer AaB's sportsdirektør Lynge Jakobsen.

Referat:
Samarbejdet med mentaltræner Martin Langagergaard fortsætter i minimum et år frem.